අගනුවර ඇතුළු ලංකාවේ ඕනෑම නගරයකට අලෙවි කරන කිලෝ ගණනට කිරා දෙන කිලෝ පේර විශේෂය වස ගෙඩියකි. මෙය ගසේ තිබෙන කාලයේ සිටම කෘමිනාශක ඉසිය යුතුය. නොඑසේ නම් කෘමි සතුන්ගෙන් අනේක විධ කරදර පැමිණේ. කොළඹට ආවට පස්සේ කල් තබාගන්න බෙහෙත් ගහනවා. බෙහෙත් වලින් තැම්බිලා ඉදිලා වැඩි වෙන කොට කෑලි කපලා ලුණු කුඩු ගම්මිරිස් කුඩු දාලා මල්ලක් පනහ ගානේ බස් වලට ගෙනැත් විකුණන්න වෙනමම පිරිසක් ඉන්නවා. කුණු වුණු කොටස් කපලා දාලා හොඳ ටික පෙති කපනවා හැබැයි මේ පේර වලට කවමදාවත් පණුවො ගහන්නේ නෑ. බෙහෙත් වල විස නිසා. පිටකොටුවේදී එසේත් නොමැති නම් තදාසන්න නගරයක දී ඔබ බස් රථයේදී රු. 50/- ට මිලදී ගන්නා ලුණු කුඩු මිරිස් කුඩු ඉසින ලද රස පේර මල්ල වස මල්ලක් බවට තවත් කුමන කතාද? අබ්දුල්ලා තවත් බොහෝ දේ මා හා කියා ගෙන ගියේය. ඒ ඔහු පවසන දෑ අනුව සමස්ථ පිටකොටුව හා අවට ප්‍රදේශයම මිනිසුන්ට වස කවන පාරාදීසයකි. ඇපල් ගෙඩියේ පටන් බිරියානි පැකට්ටුව දක්වාම ජනතාව මුදල් දී ශරීර ගතකර ගන්නේ වස විසය. ඔහුට සමු දී වීථියෙන් පිටව පිටකොටුව මධ්‍යම බස් නැවතුම්පොළ දෙසට පැමිණෙයෙමි. බෝ ගස අසල එක යායට පැතිර ගිය කඩ පෙළේ එල්ලී සිටි ඇපල් මලු හා කහම කහ පාට රට දොඩම් මළු ඔලොක්කු වට මෙන් මා හා සිනා සෙමින් ගැණුම්කරුවන් ගේ ගමන් මලු තුළට රිංගා ගනිමින් සිටියේය. අපේම මිනිසුන් ගැන මට මහා දුකක් දැනුණි.
අගනුවර ඇතුළු ලංකාවේ ඕනෑම නගරයක අලෙවි කරන්නේ මොනවාද?
කිලෝ පේර